Σπένσερ (Άιοβα)

Το Σπένσερ () είναι πόλη στην πολιτεία Άιοβα των Ηνωμένων Πολιτειών και πρωτεύουσα (διοικητική έδρα) της κομητείας Κλέι (). Βρίσκεται στη συμβολή των ποταμών Λιτλ Σιού () και Οτσίνταν (). Έχει πληθυσμό 11.325 κατοίκων σύμφωνα με την απογραφή του 2020, ενώ το 2000 είχε 11.317 κατοίκους. Η πόλη φιλοξενεί επίσης το «Clay County Fair» το οποίο διοργανώνεται κάθε χρόνο τον Σεπτέμβριο και δέχεται περισσότερους από 300.000 επισκέπτες.

Ιστορία
Όταν ιδρύθηκε η κομητεία Κλέι το 1851, δεν είχε τοπική κυβέρνηση και οι διάφορες υποθέσεις διεκπεραιώνονταν στο Σέρτζαντ Μπλαφ () που βρίσκεται σχεδόν εκατό μίλια μακριά στον ποταμό Μιζούρι. Το 1859, ο δικαστής Χάμπαρντ της 4ης Δικαστικής Περιφέρειας της Άιοβα επιφόρτισε επιτροπή με την εύρεση κατάλληλης τοποθεσίας για την έδρα της κομητείας. Η επιτροπή αυτή επέλεξε το «τμήμα 20 της κοινότητας Σπένσερ» το οποίο βρίσκεται περίπου στο κέντρο της κομητείας, κοντά στη συμβολή των ποταμών Σιού και Οτσίνταν. Μια μικρή ομάδα ανθρώπων είχε εκχερσώσει την περιοχή και είχε ετοιμάσει το πρωταρχικό σχέδιο πόλης όμως κανείς δεν ζούσε εκεί εκείνη την περίοδο. Οι περισσότεροι κάτοικοι της κομητείας Κλέι ζούσαν στην κοινότητα Πήτερσον Τάουνσιπ (), στο νοτιοανατολικό της άκρο. Έπειτα από ψηφοφορία επιλέχθηκε το Πήτερσον ως έδρα της κομητείας και εκεί ανεγέρθηκε δικαστήριο. Η τοποθεσία της προτεινόμενης πόλης Σπένσερ παρέμεινε ακατοίκητη για πολλά χρόνια ενώ η ευρύτερη περιοχή ονομάστηκε «Σπένσερ Γκρόουβ» ().

Οι πρώτοι έποικοι του σημερινού Σπένσερ έφτασαν στο Emmetsburg το χειμώνα του 1865. Οι περισσότεροι από αυτούς ήταν βετεράνοι του Αμερικανικού Εμφυλίου, από την πλευρά της Ένωσης (των Βορείων) και προέρχονταν από το Ουισκόνσιν. Διεκδικούσαν εκτάσεις γης βάσει νόμου του 1862 (Homestead Act of 1862). Ενώ βρίσκονταν στο Emmetburg πληροφορήθηκαν για το Σπένσερ Γκρόουβ το οποίο και επέλεξαν τελικά ως μόνιμο τόπο διαμονής τους. Το πρώτο σχέδιο της πόλης ετοίμασε ο John Franklin Calkins. Αυτός και η οικογένειά του καθώς και μερικές άλλες οικογένειες έφτασαν εκεί τον Μάιο του 1866 ενώ το καλοκαίρι του έτους αυτού έφθασε στην περιοχή και δεύτερη ομάδα εποίκων. Στις 20 Σεπτεμβρίου 1866 οργανώθηκε επίσημα η κοινότητα του Σπένσερ Γκρόουβ και έτσι οι κάτοικοί του μπορούσαν να ψηφίζουν σε τοπικό επίπεδο αντί να ταξιδεύουν στο Πήτερσον, που ήταν τότε η έδρα και μοναδική ενσωματωμένη πόλη της κομητείας Κλέι.

Το 1868, η Ταχυδρομική Υπηρεσία των ΗΠΑ ενέκρινε την ίδρυση ταχυδρομείου στο Σπένσερ Γκρόουβ. Η έγκριση συνοδεύτηκε από την μετονομασία της κοινότητας, διότι υπήρχε ήδη ακόμα μία κοινότητα με το ίδιο όνομα στην Άιοβα. Έτσι αποφασίστηκε να παραληφθεί η λέξη «Γκρόουβ» και έκτοτε η πόλη ονομάζεται απλώς «Σπένσερ». 

Τα σχέδια της πόλης κατατέθηκαν επισήμως στις 8 Μαΐου 1871 και εγκρίθηκαν από τον δικαστή Σνάιντερ (Snyder) του 4ου Περιφερειακού Δικαστηρίου της Άιοβα. Το γεγονός αυτό σηματοδοτεί την επίσημη ίδρυση της πόλης, στην οποία την χρονιά εκείνη άνοιξαν επίσης αρκετές νέες επιχειρήσεις. Την περίοδο αυτή το Σπένσερ είχε ξεπεράσει πλέον σε πληθυσμό το Πήτερσον και έτσι τον Οκτώβριο του 1871 υπερψηφίστηκε η πρόταση μεταφοράς της έδρας της κομητείας εκεί, δεδομένου ότι βρισκόταν και σε πιο κεντρικό σημείο γεωγραφικά.

Την 21η Μαρτίου 1892 ενσωματώθηκε επισήμως ως «Πόλη του Σπένσερ» με τον δικό της δήμαρχο και δημοτικό συμβούλιο και το 1899 συνδέθηκε σιδηροδρομικώς. Το Σπένσερ λειτούργησε επίσης ως ο εμπορικός κόμβος της κομητείας για την εξαγωγή των αγροτοκτηνοτροφικών προϊόντων της που αποτελούσαν τον σπουδαιότερο κλάδο της τοπικής οικονομίας.

Το 1931 ξέσπασε μεγάλη πυρκαγιά εξαιτίας πυροτεχνήματος, με συνέπεια να καταστραφούν περισσότερα από εκατό κτήρια. Η πλημμύρα του 2024, εξαιτίας της υπερχείλισης και των δύο ποταμών, προκάλεσε εκτεταμένες καταστροφές στην πόλη.

Γεωγραφία
Η γεωγραφική θέση του Σπένσερ είναι 43.145318, 95.147209. Σύμφωνα με το Ομοσπονδιακό Γραφείο Απογραφών των ΗΠΑ έχει συνολική έκταση 28,96 km2, εκ των οποίων τα 28,52 km2
είναι χερσαίες εκτάσεις και τα 0,44 km2 υδάτινες.

Κλίμα

Δημογραφικά στοιχεία

Πηγή: U.S. Decennial Census

Μεταφορές
Οι αυτοκινητόδρομοι 18 και 71 διέρχονται μέσα από την πόλη. Επίσης υπάρχει μικρό αεροδρόμιο σε απόσταση περίπου 5 km από το εμπορικό κέντρο της πόλης. Παλαιότερα αποτελούσε την έδρα της αεροπορικής εταιρείας Great Lakes Airlines."Welcome to Great Lakes Aviation, Ltd." Great Lakes Airlines. December 5, 1998. Retrieved on May 25, 2009."Spencer city, Iowa." U.S. Census Bureau. Retrieved on May 25, 2009.Hilkevitch, John. "An Airline Regroups / Great Lakes Flying Again, Though Still Puzzled by Onset of Crisis." Chicago Tribune. May 25, 1997. Business 1. Retrieved on May 25, 2009.

Παραπομπές

 Εξωτερικοί σύνδεσμοι 


Κατηγορία:Πόλεις της Άιοβα
Κατηγορία:Έδρες κομητειών της Άιοβα